Sunt câteva lucruri foarte importante de precizat: copilul se culcă pe o saltea tare, astfel poate fi aşezat în orice poziţie. Pătuţul lui nu trebuie “capitonat” cu tot felul de haine şi prosoape pe care el să şi le tragă peste el. S-a întâmplat un caz când copilul aproape s-a sufocat – într-o clipă de neatenţie a mamei a tras de un prosop aşezat pe pătuţ şi şi-a înfăşurat capul în el. Cea mai bună poziţie este pe burtică, aşezat ca o broscuţă, pe un plan înclinat la 35 de grade – această poziţie îl ajută să elimine gazele. Chiar dacă moda este ca el să fie aşezat cu faţa în sus sau pe o parte, un bebeluş se balonează imediat şi are nevoie să elimine gazele.
Foarte important este să nu-i punem o pernă sub cap, ci mai degrabă la picioare, să aibă ceva pe care să se sprijine să nu alunece din cauza planului înclinat. El poate fi aşezat pe laterală stânga, apoi pe cea dreaptă, însă dacă este cu faţa în sus şi varsă, toată vărsătura îi vine pe faţă. Atenţie la cum înveliţi un nou-născut. Dacă nu este necesar, atunci mai bine evitaţi acest lucru. În cazul în care îl inveliţi, scoateţi-i mâinile afară ca să nu poată să tragă de pătură pe faţă.